

 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ที่ มท ๐๘16.3/

 กันยายน 2563

เรื่อง ประชาสัมพันธ์โครงการส่งเสริมการพัฒนาทุนมนุษย์ (Human Capital) เพื่อรองรับ 10 อุตสาหกรรมเป้าหมาย

 และ 3 โครงสร้างพื้นฐาน ผ่านกองทุนเงินให้กู้ยืมเพื่อการศึกษา (กยศ.) ประจำปีการศึกษา 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเงินกู้ยืมเพื่อการศึกษา ที่ กค 5115/ว 6013

 ลงวันที่ 24 สิงหาคม 2563 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากกองทุนเงินให้กู้ยืมเพื่อการศึกษา (กยศ.) ว่าคณะกรรมการกองทุนเงินให้กู้ยืมเพื่อการศึกษา ในการประชุมครั้งที่ 11/2562 เมื่อวันที่ 24 ธันวาคม 2562
มีมติเห็นชอบให้ออกประกาศคณะกรรมการกองทุนเงินให้กู้ยืมเพื่อการศึกษา เรื่อง ประเภทวิชา สถานศึกษา หรือระดับชั้นการศึกษาและหลักสูตรที่จะให้เงินกู้ยืมเพื่อการศึกษา สำหรับโครงการส่งเสริมการพัฒนาทุนมนุษย์ (Human Capital) เพื่อรองรับ 10 อุตสาหกรรมเป้าหมาย และ 3 โครงสร้างพื้นฐาน ผ่านกองทุนเงินให้กู้ยืม
เพื่อการศึกษา (กยศ.) ประจำปีการศึกษา 2563 และขอความอนุเคราะห์กรมส่งเสริมการปกครองท้องถิ่น
ประชาสัมพันธ์โครงการดังกล่าวให้สถานศึกษาในสังกัดทราบ รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมและสนับสนุนให้นักเรียน
ในสังกัดองค์กรปกครองส่วนท้องถิ่นได้มีโอกาสศึกษาต่อในระดับอาชีวศึกษาและระดับปริญญาตรี จึงเห็นควร
ขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัดทราบ และประชาสัมพันธ์
ประกาศคณะกรรมการกองทุนเงินให้กู้ยืมเพื่อการศึกษา เรื่อง ประเภทวิชา สถานศึกษา หรือระดับชั้นการศึกษา
และหลักสูตรที่จะให้เงินกู้ยืมเพื่อการศึกษา สำหรับโครงการส่งเสริมการพัฒนาทุนมนุษย์ (Human Capital)
เพื่อรองรับ 10 อุตสาหกรรมเป้าหมาย และ 3 โครงสร้างพื้นฐาน ผ่านกองทุนเงินให้กู้ยืมเพื่อการศึกษา (กยศ.)
ให้สถานศึกษาในสังกัดทราบ เพื่อเป็นแนวทางในการวางแผนการศึกษาของนักเรียน นักศึกษาต่อไป

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒2-๓ ต่อ ๑๒๐

โทรสาร 0-2241-9022-3 ต่อ 218

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................